בדיוק לפני 27 שנה חגגו בקליפורניה את מופע ה"טלטון" הראשון. מאז מדי שנה, כמה ימים לפני ראש השנה מתקיימת לה החגיגה הגדולה. מופע ה"טלטון-Telethon" הוא מופע ההתרמה השנתי של חב"ד-קליפורניה שמשודר בערוץ 9 המרכזי במדינה לכמעט 30 מליון צופים.
תוכנית ההתרמה נחשבת לנוצצת במיוחד, בעיקר בגלל הכוכבים מהוליווד שתורמים את נוכחותם לעניין, גם בגלל מעורבותה הגדולה של חב"ד בפרוייקטים של שיקום במדינה.
כך מדווח האתר Ynet, בכתבתו של העיתונאי ישראל ברדוגו: 7,180,653$ - זה הסכום אותו גייסו החב"דניקים הלילה (יום ב') ב"Telethon" - משדר מיוחד בערוץ 9 - הערוץ המרכזי במדינת קליפורניה, ארה"ב. בשידור החי, שארך כשש שעות בהשתתפות סלב'ס מהוליווד, צפו מיליוני צופים שתרמו את הכספים לפעילות חב"ד-קליפורניה.
הכל החל בשנת 1965, אז הגיע לקליפורניה הרב ברוך שלמה קונין, מה"שלוחים" הראשונים של הרבי מלובאויטש שיצא "להפיץ יהדות בחוף המערבי". בתוך שנים מספר החלה הפעילות של הרב קונין לצבור תאוצה: זה התחיל בבית חב"ד אחד בלוס אנג'לס והיום חב"ד-קליפורניה מחזיקים למעלה מ-200 בתי חב"ד הפזורים בכל רחבי החוף המערבי של אמריקה. עבור הסיפור הזה צריך כסף, והרבה. את הסכום מגייסים החב"דניקים במופע מיוחד שמתקיים מדי שנה - ה"טלטון-Telethon".
הקמפיין למופע השנה התנהל תחת הכותרת: "אנשים מסייעים לאנשים". כאשר במרכזו פעילות שליחי חב"ד בקליפורניה בקרב מכורים לסמים ולאלכהול. הפעם התמקד המופע בנושא השיקום שכולל טיפול באלפי בני-אדם מדי שנה, כשרבים מהמשוקמים שנעזרו בחב"ד הופיעו במשדר, סיפרו את סיפורם האישי וביקשו מהצופים לפתוח את ליבם.
מופע הטלטון נחשב מדי שנה לטקס נוצץ במיוחד וזאת לאור העובדה שכוכבי הוליווד רבים נוטלים בו חלק. את המופע פתחו גדולי הזמר החסידי אברהם פריד, מרדכי בן דוד, שלומי גרטנר, גד אלבז, מקהלת הילדים "ישיבה בויס'" והילד אית'ן בורטניק בן השש שסחט תשואות בנגינתו על הפסנתר.
למשדר קדם קמפיין פרסומי חסר תקדים שהציף את קליפורניה בשבועות האחרונים. ביום האירוע הוצבו מאות מוקדנים, חלקם בשידור חי על הבמה, ורשמו את פרטי ההמונים שהתקשרו לתרום. את התורמים בירכו, על-פי התור, מושל קליפורניה ארנולד שוורצינגר שהבטיח שיתן את מירב התמיכה לחבדניקים, אחריו עלה רוג'ס פולבן ובירך את הנוכחים. לארי קינג, שהבטיח את השתתפותו, התנצל ו"הבריז" ברגע האחרון.
התוכנית כללה גם את תקיעת השופר המסורתית, ריקודי "משיח משיח", וכתיבת ספר תורה בשידור חי.
אילן גולד, שדר הטלווזיה הוותיק הספיק לטחון נרות שבת, וגפילטע פיש לשייק נהדר בבלנדר, ואז נכנס לאולפן ראש עיריית לוס אנג'לס, אנטוניו וילארוגוסה, שהכריז על תרומה יפה ופנה לאנשים בבית לפתוח את הלב ואת הכיס.
הרב חיים קונין, מפיק המופע, מדווח בשיחה עם ynet כי האירוע הוכתר בהצלחה "גדולה למעלה מהמשוער" ולמרות שהשנה הצליחו החב"דניקים לגייס כמעט מליון דולר יותר מהשנה שעברה, המספרים לא מדברים אליו. "אלי הנשמות מדברות, הצלחנו לפתוח שערי שמיים לפני ראש השנה, לפני היום הגדול הזה הצלחנו להגיע לרבבות יהודים, לפתוח להם את הנשמה. ולהתחבר למקורות שלנו. עכשיו אנחנו באמת מוכנים לראש השנה", הוא מסכם.
כשברדוגו רוצה הוא עושה תמונות טובות.לרוב התמונות שלו אפילו גרועות יותר משל דהן.
4. למגיב מס' 3 למה לזלזל ככה בדהן ?
מה זאת אומרת גרועות יותר משל דהן ? דהן הוא כזה גרוע? ..
5. יש סיכוי שיהיה וידאו? מצפים!!!
8. אני לא מבין למה משווים את ברדוגו כל הזמן לדהן ?